AIŠKINAMASIS RAŠTAS

dėl Molėtų rajono savivaldybės tarybos 2020 m. balandžio 30 d. sprendimo Nr. B1-98 „Dėl savivaldybės nekilnojamojo turto perdavimo viešajai įstaigai Molėtų ligoninei pagal patikėjimo sutartį“ 1.1 punkto pakeitimo ir turto perdavimo viešajai įstaigai Molėtų r. pirminės sveikatos priežiūros centrui

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti turtą – 274,40 kv. m patalpas ligoninės pastate, Molėtų r. sav., Molėtų m., Graužinių g. 3, viešajai įstaigai Molėtų r. pirminės sveikatos priežiūros centrui (toliau – Centras) pagal turto patikėjimo teisės sutartį 20 metų savivaldybės funkcijų vykdymui.

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduotas turtas bus prižiūrimas, remontuojamas ir naudojamas Centro veiklai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Nurodytas turtas buvo perduotas Molėtų ligoninei pagal 2020-05-27 Molėtų rajono savivaldybės turto patikėjimo sutartį Nr. T44 (13.1.55)-4 20 metų, t. y. iki 2040-05-26. 2023-08-21 Administracija gavo iš Molėtų ligoninės raštą Nr. S-124 „Dėl racionalaus Molėtų ligoninės patalpų naudojimo“, kuriame nurodo, kad 274,40 kv. m patalpų nereikalingos savivaldybės funkcijų vykdymui. 2023-08-08 iš Centro Administracija gavo raštą Nr. S/23-317 „Dėl projekto „Psichiatrijos dienos stacionaro paslaugų prieinamumo gerinimas“ įgyvendinimo plano“, kuriame prašo patalpų apie 250 kv. m ir nurodo, kad pagal 2022-2030 metų sveikatos priežiūros kokybės ir efektyvumo didinimo plėtros programos pažangos priemonę Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ teiks paraišką projekto „Psichiatrijos dienos stacionaro paslaugų prieinamumo gerinimas“ įgyvendinimui. Viena iš šio projekto įgyvendinimo sąlygų – pasichiatrijos dienos stacionaro paslaugos turi būti teikiamos asmens sveikatos priežiūros įstaigos specializuotame psichiatrijos dienos stacionaro skyriuje ar poskyryje, t. y. projekte dalyvaujanti įstaiga turi turėti įstaigai priklausančias ir nurodytoms paslaugoms teikti pritaikytas individualių konsultacijų patalpas, grupių veiklų patalpas, procedūrų kabinetus, patalpas paslaugoms administruoti. Kartu su projekto įgyvendinimo planu (iki 2023-09-30) turi būti pateikti dokumentai, patvirtinantys daiktines pareiškėjo teisės į žemės sklypą ar kitą nekilnojamąjį turtą, valdymo ar naudojimo teisę patvirtinančių dokumentų kopijos. Atsižvelgiant į tai kas aukščiau išdėstyta administracija teikia Molėtų rajono savivaldybės tarybai sprendimo projektą.